rejauldu/bengali-wikipedia huggingface dataset:
এনএক্সটি টেকওভার: ওয়ারগেমস (মূলত এনএক্সটি টেকওভার: হিউস্টন প্রচার করা হয়েছিল) একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৭ সালের ১৮ই নভেম্বর তারিখে মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ১৭তম এবং ওয়ারগেমস কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানের নাম একই নামের ম্যাচ থেকে উদ্ভূত, যা মূলত ন্যাশনাল রেসলিং এলায়েন্স এবং পরবর্তীকালে ওয়ার্ল্ড চ্যাম্পিয়নশিপ রেসলিংয়ে ব্যবহার করা হয়েছে।  পরবর্তীতে এনএক্সটিতে প্রচারের উদ্দেশ্যে ধারণকৃত দুইটিসহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে দি আন্ডিস্পিউটেড এরা (এডাম কোল, ববি ফিশ এবং কাইল ও'রাইলি) ওয়ারগেমস ম্যাচে স্যানিটি (অ্যালেক্সান্ডার উলফ, এরিক ইয়াং এবং কিলিয়ান ডেন) ও দি অথর্স অব পেন (অ্যাকাম, রেজার) এবং রডরিক স্ট্রংকে হারিয়েছে। অন্যান্য শীর্ষস্থানীয় ম্যাচে, আন্দ্রাদে এনএক্সটি চ্যাম্পিয়নশিপ ম্যাচে ড্রু ম্যাকইন্টায়ারকে এবং এনএক্সটি নারী চ্যাম্পিয়নশিপ ম্যাচে এম্বার মুন কাইরি সেন, নিকি ক্রস এবং পেটন রয়েসকে হারিয়েছে।   ফলাফল    তথ্যসূত্র    বহিঃসংযোগ      বিষয়শ্রেণী:এনএক্সটি টেকওভার বিষয়শ্রেণী:২০১৭-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:২০১৭-এ টেক্সাস বিষয়শ্রেণী:হিউস্টনে ঘটনা বিষয়শ্রেণী:হিউস্টনে পেশাদার কুস্তি বিষয়শ্রেণী:নভেম্বর ২০১৭-এ মার্কিন যুক্তরাষ্ট্রে ঘটনা
দেনিজ উন্দাভ (; জন্ম: ১৯ জুলাই ১৯৯৬) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব স্টুটগার্ট এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  উন্দাভ ২০২৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন দেনিজ উন্দাভ ১৯৯৬ সালের ১৯শে জুলাই তারিখে জার্মানির ভারেলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২৪ সালের ২৩শে মার্চ তারিখে, ২৭ বছর, ৮ মাস ও ৪ দিন বয়সে, ডান পায়ে ফুটবল খেলায় পারদর্শী উন্দাভ ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন।https://int.soccerway.com/matches/2024/03/23/world/friendlies/france/germany/4278021/ উক্ত ম্যাচের ৮০তম মিনিটে আক্রমণভাগের খেলোয়াড় কাই হাভের্ৎসের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2024-maerz-frankreich-deutschland/ ম্যাচে তিনি ২৬ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4284932 ম্যাচটি জার্মানি ২–০ গোলের ব্যবধানে জয়লাভ করেছিল।https://www.national-football-teams.com/matches/report/38671/France_Germany.html জার্মানির হয়ে অভিষেকের বছরে উন্দাভ সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জার্মানি  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:রয়্যাল ইউনিয়ন সেঁ-জিলের খেলোয়াড় বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:কুর্দি বংশোদ্ভূত জার্মান ব্যক্তি বিষয়শ্রেণী:জার্মান ইয়াজিদি বিষয়শ্রেণী:জার্মান প্রবাসী ফুটবলার বিষয়শ্রেণী:জার্মান প্রবাসী পুরুষ ফুটবলার
কুষ্টিয়া কেন্দ্রীয় জামে মসজিদ কুষ্টিয়া শহরে অবস্থিত একটি মসজিদ। ১৮৯৬ সালে মসজিদটি প্রতিষ্ঠিত হয়। এটিই কালক্রমে কুষ্টিয়ার কেন্দ্রীয় মসজিদ হিসেবে গড়ে ওঠে। মসজিদটি কুষ্টিয়া বড় জামে মসজিদ নামেও বেশ পরিচিত।   ইতিহাস   বর্তমান মসজিদটির জায়গায় ১৮৯০ সালে কুষ্টিয়া হাই স্কুলের মৌলবির জন্য একটি খড়ের ঘর তৈরি করা হয়। ১৮৯৬ সালে শেখপাড়ার জমিদার অ্যাওয়াজ সূত্রে এই জমির মালিক হন এবং এখানে মসজিদটি নির্মাণ করে। সেই সময় মসজিদটির দৈর্ঘ্য ও প্রস্থ  করে ছিল। মুসল্লিদের সংখ্যা ক্রমশ বৃদ্ধি পাওয়ায় কারণে ১৯২৬ সালে মসজিদের আয়তন বৃদ্ধি করা হয়।  ১৯৮৬ সালে দক্ষিণ দিকে বর্ধিত করা হয়। বর্তমানে মসজিদের ভবন দ্বিতল ও একটি বিশাল আকৃতির মিনার রয়েছে। মিনারের উচ্চতা , মিনার নির্মানের কাজ ২০২১ সালে শুরু হয়।   চিত্রশালা    পাদটীকা       তথ্যসূত্র    গ্রন্থপঞ্জি       বহিঃসংযোগ   বিষয়শ্রেণী:কুষ্টিয়ার মসজিদ বিষয়শ্রেণী:১৮৯৬-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়ার ইতিহাস
মার্চিন বিদার (, ; জন্ম: ২৪ ফেব্রুয়ারি ১৯৯৯) হলেন একজন চেক ফিগার স্কেটার। তিনি আন্তর্জাতিক প্রতিযোগিতার মঞ্চে ইয়েলিজাভেতা জুকোভার সাথে জুটি হিসেবে ফিগার স্কেটিংয়ের পেয়ার স্কেটিং বিভাগে চেক প্রজাতন্ত্রের প্রতিনিধি হিসেবে প্রতিদ্বন্দ্বিতা করে থাকেন।  ২০০৩ সালে ফিগার স্কেটিংয়ে অভিষেক করা বিদার চেক প্রজাতন্ত্রের হয়ে ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০১৬ শীতকালীন যুব অলিম্পিকে রৌপ্য পদক জয়লাভ করেছেন।  প্রারম্ভিক জীবন মার্চিন বিদার ১৯৯৯ সালের ২৪শে ফেব্রুয়ারি তারিখে চেক প্রজাতন্ত্রের শেস্কে বুয়েইয়োভিৎসেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন বিদার চেক প্রজাতন্ত্রের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ইয়েলিজাভেতা জুকোভার সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। বিদার শর্ট প্রোগ্রামে ৫৪.৬৪ পয়েন্ট সংগ্রহ করে সপ্তদশ স্থান অর্জন করে শর্ট প্রোগ্রামের পরই প্রতিযোগিতা থেকে বিদায় নিয়েছিলেন।  তিনি মিখাল ব্রেজিনা, এলিশকা ব্রেজিনোভা, ইয়েলিজাভেতা জুকোভা, নাতালিয়ে তাশলেরোভা এবং ফিলিপ তাশলেরের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ১৫ পয়েন্ট সংগ্রহ করে শর্ট প্রোগ্রাম/রিদম ডান্সের পরই প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:চেক পুরুষ পেয়ার স্কেটার বিষয়শ্রেণী:চেক প্রজাতন্ত্রের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
বেইলি হাউস হল নিউ ইয়র্কের একটি দাতব্য সংস্থা যা এইচআইভি/এইডস আক্রান্ত ব্যক্তিদের জন্য উপযুক্ত সহায়তা প্রদান করে। তারা এইচাইভি ভুক্তভোগীদের জন্য বাসস্থানের ব্যাবস্থা করে এবং আইনি ক্ষেত্রে তাদের সহায়তা করে। এছাড়াও, এই সংস্থার পক্ষ থেকে রোগাক্রান্ত ব্যক্তিদের চিকিৎসা পরিষেবা এবং অন্যান্য সামাজিক পরিষেবা দেওয়া হয়। এলজিবিটি গৃহহীন যুবকদের জন্য এরা বিশেষ আবাস্নের ব্যাবস্থা করেছে। সংস্থায় ট্রান্সজেন্ডার যুবকদের সহায়তার করার জন্য বিশেষভাবে বেশ কয়েকটি বিভাগ রয়েছে।Bayley House Foundation  বেইলি হাউস ১৯৮৩ সালে মার্কিন যুক্তরাষ্ট্রের চেলসি অঞ্চল এবং গ্রিনিচ গ্রামাঞ্চলে প্রতিষ্ঠিত হয়েছিল।charitybuzz BaileyHouse প্রথমে এই সংস্থার নাম ছিল এইডস রিসোর্স সেন্টার। ১৯৮৬ সালে, বেইলি হাউস সংস্থা আক্রান্ত ব্যক্তিদের জন্য প্রথম আবাসস্থলের ব্যাবস্থা করে। আঞ্চলিক এইডস রিসোর্স সেন্টার  -এর প্রতিষ্ঠাতাদের একজন ছিলেন রেভারেন্ড মিড মাইনার বেইলি। তার সম্মানে ১৯৯৫ সালে সংস্থার নাম পরিবর্তন করে বেইলি হাউস রাখা হয়। সেই একই সময়ে, রেভারেন্ড বেইলি এবং নাট্য প্রযোজক-পরিচালক ফ্রিটজ হোল্টের সম্মানার্থে ক্রিস্টোফার স্ট্রিটের একটি প্রধান বাসভবনের নামকরণ করা হয় বেইলি-হোল্ট হাউস। ১৯৯৭ সালে পূর্ব হারলেম  অঞ্চলে সংস্থার একটি দ্বিতীয় সদর দপ্তর খোলা হয়, যা পূর্ব হারলেম, হারলেম এবং দক্ষিণ ব্রঙ্কস সহ অঞ্চলে তাদের পরিষেবা চালু করে এবং স্থানীয় এলাকার বঞ্চিত সম্প্রদায়ের মানুষদের সহায়তা করতে শুরু করে। সংস্থাটি সমস্ত  নিউ ইয়র্ক শহরে  এইচআইভি/এইডস আক্রান্ত ব্যক্তিদের জন্য যানবাহন পরিষেবা, চাকরির প্রশিক্ষণ, খাদ্য, আবাসন ইত্যাদি পরিষেবা দেয়।  বেইলি হাউস এইচআইভি/এইডস এবং অন্যান্য দীর্ঘস্থায়ী অসুস্থতায় আক্রান্ত গৃহহীন এলজিবিটি পুরুষ, মহিলা এবং শিশুদের আবাসন এবং সহায়তা পরিষেবা প্রদান করে। সংস্থার স্ট্যান্ডিং ফর সাকসেস থ্রু অ্যাক্সেসিং রেন্টাল অ্যাসিস্ট্যান্স  পরিকল্পনার মাধ্যমে ১৮ থেকে ২৪ বছর বয়সী গৃহহীন এইচআইভি রোগ আক্রান্ত তরুণ এবং প্রাপ্তবয়স্কদের জন্য স্থায়ী আবাসনের ব্যাবস্থা করা হয়। সংস্থার পক্ষ থেকে প্রজেক্ট ফার্স্ট  নামের একটি নির্দিষ্ট কর্মসূচিও চালু করা হয়েছিল, যার মাধ্যমে বন্দীগৃহ থেকে সদ্য মুক্তিপ্রাপ্ত এইচআইভি সংক্রামিত পুরুষ ও মহিলাদের জন্য আবাসনের ব্যাবস্থা করা হত। ২০০১ সালে বেইলি হাউস সংস্থার পক্ষ থেকে পূর্ব হারলেমে ৯১ টি বিভাগ বিশিষ্ট একটি আবাসিক আবাসন, শ্যাফার হলের উদ্বোধন করা হয়।  গনমাধ্যমে এই দাতব্য প্রতিষ্ঠানটি সম্পর্কে বেশ ভালোই প্রচার হয়। বিশেষ করে শৈল্পিক সম্প্রদায়ের অনেকেই এই প্রতিষ্ঠানের কার্যকলাপকে সমর্থন করে। শিল্পীরা দাতব্য প্রতিষ্ঠানটিতে অর্থ সাহায্য করা জন্য অনেক অনুষ্ঠান ও জলসার আয়োজন করে।    তথ্যসূত্র    বহিঃসংযোগ    বেইলি হাউসের অফিসিয়াল ওয়েবসাইট  বিষয়শ্রেণী:এইচআইভি/এইডস আন্দোলন কর্মকাণ্ড বিষয়শ্রেণী:এলজিবিটিকিউ-সম্পর্কিত সংস্থা
Crea un link alla pagina dedicata a una certa entità geografica nel sito http://world-gazetteer.com/  Come primo parametro va fornito il valore della variabile "geo" all'interno dell'URL. Le altre componenti dell'URL sono in genere fisse o non rilevanti.  Ad esempio {{World Gazetteer|-3265}} genera:  Ovvero il link http://world-gazetteer.com/wg.php?men=gpro&geo=-3265  অন্যান্য ঐচ্ছিক পরামিতি: 2 = nome dell'entità geografica, se diverso dal titolo della pagina 3 = data di consultazione
ডেইলি স্টার সানডে যুক্তরাজ্য থেকে প্রকাশিত একটি সাপ্তাহিক ট্যাবলয়েড সংবাদপত্র। এটি ১৫ সেপ্টেম্বর ২০০২-এ ডেইলি স্টারের একটি ভগিনী শিরোনাম হিসাবে চালু হয়েছিল   ডেইলি স্টার সানডে এক্সপ্রেস নিউজপেপার দ্বারা প্রকাশিত হয়, যা ডেইলি স্টারের পাশাপাশি ডেইলি এক্সপ্রেস এবং সানডে এক্সপ্রেসও প্রকাশ করে। গ্রুপটি পূর্বে রিচার্ড ডেসমন্ডের নর্দান অ্যান্ড শেল কোম্পানির মালিকানাধীন ছিল কিন্তু এখন রিচ পিএলসি (পূর্বে ট্রিনিটি মিরর) এর অংশ। পেপারে প্রধানত খ্যাতিমানদের গল্প, খেলাধুলা এবং জনপ্রিয় টেলিভিশন অনুষ্ঠান, যেমন সোপ অপেরা এবং রিয়েলিটি টিভি শো সম্পর্কে খবর এবং গসিপগুলি প্রকাশ করে।  বর্তমান সম্পাদক হলেন ডেনিস মান, যিনি ২০১৮ সালে রিচ পিএলসি শিরোনামের নিয়ন্ত্রণ নেওয়ার পরে স্টুয়ার্ট জেমসের স্থলাভিষিক্ত হন।   তথ্যসূত্র    বহিঃসংযোগ      বিষয়শ্রেণী:যুক্তরাজ্যের রবিবারের সংবাদপত্র বিষয়শ্রেণী:লন্ডনের সংবাদপত্র বিষয়শ্রেণী:রিচ পিএলসি কর্তৃক প্রকাশিত সংবাদপত্র বিষয়শ্রেণী:২০০২-এ প্রতিষ্ঠিত সংবাদপত্র বিষয়শ্রেণী:যুক্তরাজ্যের জাতীয় সংবাদপত্র বিষয়শ্রেণী:২০০২-এ যুক্তরাজ্যে প্রতিষ্ঠিত বিষয়শ্রেণী:ডেইলি স্টার সানডে
গৌতম শ্রেষ্ঠ (; জন্ম: ২১ ফেব্রুয়ারি ২০০০) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব পোখরা থান্ডার্স এবং নেপাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  নেপালি ফুটবল ক্লাব জাওয়ালাখেলের যুব পর্যায়ের হয়ে খেলার মাধ্যমে গৌতম ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০২১ সালে, নেপালি ক্লাব পোখরা থান্ডার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমের জন্য ত্রিভুবন সেনাবাহিনীর হয়ে ধারে খেলেছেন। ২০২১ সালে, গৌতম নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।  প্রারম্ভিক জীবন গৌতম শ্রেষ্ঠ ২০০০ সালের ২১শে ফেব্রুয়ারি তারিখে নেপালে জন্মগ্রহণ করেছেন।  আন্তর্জাতিক ফুটবল ২০২১ সালের ২৯শে মে তারিখে, ২১ বছর, ৩ মাস ও ৮ দিন বয়সে, ডান পায়ে ফুটবল খেলায় পারদর্শী গৌতম ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইরাক ২–২ গোলের ব্যবধানে জয়লাভ করেছিল।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০২১  ১০  ০ সর্বমোট  ১০  ০  তথ্যসূত্র  বহিঃসংযোগ            বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ফুটবলার বিষয়শ্রেণী:নেপালের আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
ডেথ নোট বিখ্যাত জাপানী এনিমে ডেথ নোট অবলম্বনে নির্মিত একটি চলচ্চিত্র। পরিচালনা করেছেন Shūsuke Kaneko। চলচ্চিত্রটি প্রযোজনা করেছে নিপ্পন টেলিভিশন। চিত্রায়িত হয়েছে জাপানে।   কাহিনী  ইয়াগামি লাইতো জাপানের কান্টোতে অবস্থিত একটি বিশ্ববিদ্যালয়ের আইনের ছাত্র। স্কুল থেকেই মেধাবী হিসেবে চিহ্নিত হয়ে আসছে। তার বাবা জাপান পুলিশের একজন ঊর্ধ্বতন কর্মকর্তা। এ সুবাদে বাবার কম্পিউটারে হ্যাক করে সে পুলিশ বিভাগের অনেক গোপন খবর জানতে পারে। আইনের প্রতি তার শ্রদ্ধা ছিল, কিন্তু হ্যাক করার পর সে দেথতে পায় আইন ও বাস্তবতায় কতো পার্থক্য, কত দাগী আসামীর কোন বিচার হচ্ছেনা, আবার অনেক নিরপরাধীর বিচার হচ্ছে। এ নিয়ে সে বিশেষ উদ্বিগ্ন ছিল। এমন সময় তার হাতে আসে ডেথ নোট।   ম্যাংগা ও এনিমের সাথে পার্থক্য  এনিমে ও ম্যাংগার সাথে চলচ্চিত্রের বেশ কিছু পার্থক্য রয়েছে। মূল পার্থক্য তৃতীয় কিরাকে নিয়ে। এনিমেতে তৃতীয় কিরা যে ছিল চলচ্চিত্র তাকে দেখানো হয়নি।   অভিনয়ে   ইয়াগামি লাইতো: Tatsuya Fujiwara  এল: Ken'ichi Matsuyama  রিউক (কন্ঠ): Shidō Nakamura  ইয়াগামি: Takeshi Kaga  আমানে মিসা: Erika Toda  রেই পেনবার: Shigeki Hosokawa  মিসোরা নাউমি: Asaka Seto  শিয়োরি: Yū Kashii  রেম (কন্ঠ): পিটার  সায়ু ইয়াগামি: Hikari Mitsushima  ইয়াগামি: Michiko Godai  ওয়াতারি: Shunji Fujimura  মাতসুডা: Sōta Aoyama  আইযাওয়া: Shin Shimizu  উকিতা: Tatsuhito Okuda  মোগি: Ikuji Nakamura  কিয়মি তাগাদা: Nana Katase   তথ্যসূত্র    বহিঃসংযোগ   Official Death Note live-action movie website     বিষয়শ্রেণী:ডেথ নোট বিষয়শ্রেণী:জাপানি চলচ্চিত্র বিষয়শ্রেণী:অ্যানিমে চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:২০০০-এর দশকের থ্রিলার চলচ্চিত্র বিষয়শ্রেণী:নিপ্পন টিভি চলচ্চিত্র বিষয়শ্রেণী:২০০৬-এর চলচ্চিত্র বিষয়শ্রেণী:ফেডারেল ব্যুরো অব ইনভেস্টিগেশন সম্পর্কে চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র
ঠিকরা বা জেকরা মুহাম্মদ জাবের আলওয়াশ আল-আবেয়াছি () হচ্ছেন বাগদাদের বর্তমান মেয়র যিনি ফেব্রুয়ারি ২০১৫ সাল থেকে দায়িত্ব পালন করছেন। আলোয়াচ বাগদাদ ইউনিভার্সিটি অব টেকনোলজি থেকে প্রকৌশল বিভাগে ব্যাচেলর, বাগদাদ বিশ্ববিদ্যালয়ের নির্মাণ প্রকল্প ব্যবস্থাপনায় মাস্টার্স এবং বাগদাদ ইউনিভার্সিটি অব টেকনোলজি থেকে নির্মাণ প্রকল্পের ব্যবস্থাপনায় পিএইচডি ডিগ্রী লাভ করেন। তিনি নির্মাণ প্রকল্পের একজন প্রকৌশলী হিসেবে ১৯৯৩ সালে তার কর্মজীবন শুরু করেন এবং প্রশাসনিক দায়িত্বে কর্মরতা ছিলেন।  এরপর তিনি উচ্চ শিক্ষা মন্ত্রণালয়ের মহাপরিচালিকা নিযুক্ত হন এবং অত্যন্ত দক্ষ টেকনোক্র্যাট হিসাবে গণ্য হন। আলোয়াচ সরাসরি প্রধানমন্ত্রী হায়দার আল-আবাদি এর নিকট রিপোর্ট করেন এবং সরাসরি তার তত্বাবধানে কাজ করেন। একটি ইংরেজি ভাষার প্রকাশনায় আলোয়াচের একমাত্র সাক্ষাত্কারে আলোয়াচ যুদ্ধ-বিধ্বস্ত শহর শাসন করার চ্যালেঞ্জ, তার সফলতার ভর ও ইরাকের নারীর অধিকারের সংগ্রামের বিষয়ে কথা বলেন।Baghdad’s Trailblazing Female Mayor Zekra Alwach Faces Tough Times Ahead , Glammonitor.com, 2015-7-8 মেজর জেনারেল আলী আরাজীর সাথে তার বিয়ে হয়।  তথ্যসূত্র  বহিঃসংযোগ Zekra Alwach becomes Baghdad's first female mayor Baghdad set to get first female mayor  Baghdad's first female mayor set to take the reins  বিষয়শ্রেণী:জীবিত ব্যক্তি Z বিষয়শ্রেণী:রাজনীতিতে ইরাকি নারী বিষয়শ্রেণী:২১শ শতাব্দীর ইরাকি নারী রাজনীতিবিদ বিষয়শ্রেণী:ইরাকের নারী বিষয়শ্রেণী:প্রযুক্তি বিশ্ববিদ্যালয়, ইরাকের প্রাক্তন শিক্ষার্থী
মুহাম্মদ আলাউদ্দিন খান ভারতের মণিপুরের একজন রাজনীতিবিদ। তিনি মণিপুর রাজ্য সংখ্যালঘু ও পিছিয়ে পড়া শ্রেণি, পল্লী উন্নয়ন ও পঞ্চায়েতি রাজ এবং বিজ্ঞান ও প্রযুক্তি মন্ত্রী ছিলেন। COUNCIL OF MINISTERS 9th Assembly  ২০০৭ সালে তিনি ভারতীয় জাতীয় কংগ্রেসের প্রার্থী হিসাবে কাইরাও আসন থেকে মণিপুরের বিধানসভায় নির্বাচিত হয়েছিলেন।Election Commission of India: Statistical Report, 2007 Manipur Legislative Assembly election   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মণিপুর বিধানসভার সদস্য ২০০২-২০০৭ বিষয়শ্রেণী:মণিপুরের ভারতীয় জাতীয় কংগ্রেসের রাজনীতিবিদ বিষয়শ্রেণী:মণিপুরের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মণিপুর বিধানসভার সদস্য ২০০৭-২০১২
কোন্নগর ভারতের পশ্চিমবঙ্গ রাজ্যের হুগলি জেলার একটি শহর ও পৌরসভা এলাকা। কোন্নগর ডিরোজিওর 'নব্যবঙ্গ'র অন্যতম সদস্য মহাত্মা শিবচন্দ্র দেবের জন্মস্থান। শিবচন্দ্র দেবকে কোন্নগরের রূপকার তথা জনক ও বলা চলে। শহরের গঠনে তার অবদান সর্বাধিক। শতাব্দী প্রাচীন কোন্নগর উচ্চবিদ্যালয়, কোন্নগর হিন্দু বালিকা উচ্চবিদ্যালয়, পাবলিক লাইব্রেরি অথবা রেলস্টেশন সবার পেছনেই তার অবদান। এই পাঁচশো বাছরেরও প্রাচীন শহর শ্রী অরবিন্দের পৈতৃক ভিটেও । গুরুদেব রবীন্দ্রনাথ তার পিতা মহর্ষি দেবেন্দ্রনাথের সাথে এখানে এসেছিলেন উনিশ বছর বয়সে। তাছাড়া ছোট্টবেলায় কলকাতায় কলেরার প্রকোপ দেখা দিলেও ছোট্ট রবিকে এই শহরে আনা হয়েছিল।তখন অবশ্য এ শহর সামান্য গ্রামই ছিল এবং কল্পনাপ্রবণ কবিকে মুগ্ধ করেছিল।তাছাড়া বিখ্যাত লেখক শিবরাম চক্রবর্তী এখানে কিছু বছর ছিলেন। thumb|কোন্নগর রেল স্টেশন  ভৌগোলিক উপাত্ত/অবস্থান  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪ মিটার (৪৫ ফুট)।  কোন্নগরের অক্ষাংশ ২২.৭০০৪৭৪, এবং দ্রাঘিমাংশ হল ৮৮.৩১৯০৬৯। কোন্নগর ২২° ৪২' ১.৭০৬৪ উত্তর এবং  ৮৮° ১৯' ৮.৬৪৮৪ পূর্ব  জিপিএস স্থানাঙ্কের সাথে রয়েছে।   শহরটি হাওড়া-ব্যান্ডেল অথবা হাওড়া-বর্ধমান শাখার স্টেশন হিন্দমোটর এবং রিষড়ার মাঝে অবস্থিত। গঙ্গা তথা হুগলি নদীর পশ্চিম পার্শ্বে এবং সোদপুর শহরের বিপরীত দিকে এর অবস্থান।   জনসংখ্যার উপাত্ত  ভারতের ২০১১ সালের আদম সুমারি অনুসারে কোন্নগর শহরের সর্বমোট জনসংখ্যা হল ৭৬, ১৭২ যার মধ্যে পুরুষ ৩৮, ৬৫৩ জন (৫২%) এবং নারী ৩৭, ৫১৯ জন (৪৮%) । লিঙ্গানুপাত ভেদে মহিলা ৯৭১ যা রাজ্যের অনুপাত ৯৫০ র চেয়ে বেশি এবং লিঙ্গানুপাত ভেদে শিশু ৯৪৬ যা রাজ্যের অনুপাত ৯৫৬ র চেয়ে কম। ১৯ টি ওয়ার্ড সংবলিত এই পৌরশহরে কম-বেশি ১৯,৭৯৬ টি আবাসগৃহ রয়েছে।  এই শহরের জনসংখ্যার ৮% হল ০-৬ বছর বয়সী ৫৮১৫ সংখ্যক শিশু।    শিক্ষার হার  এখানে স্বাক্ষরতার হার ৯০.৮৪%। পুরুষদের মধ্যে স্বাক্ষরতার হার ৯৩.৫৯% এবং নারীদের মধ্যে এই হার ৮৮.০১%। পশ্চিমবঙ্গ রাজ্যের গড় স্বাক্ষরতার হার ৭৬.২৬%। তার চাইতে কোন্নগর এর স্বাক্ষরতার হার বেশি।   বিখ্যাত ব্যক্তিবর্গ   শিবচন্দ্র দেব- কোন্নগরের রূপকার এবং ডিরোজিওর ভাবশিষ্য অন্যতম নব্যবঙ্গীয়  অবনীন্দ্রনাথ ঠাকুর - শিল্পী  শফিউর রহমান - ১৯৫২ সালের ভাষা শহীদ।   ভারতীয় ভূতত্ত্ববিদ শশীভূষণ চ্যাটার্জী  সংগীত শিল্পী জগমোহন  শিশির কুমার মিত্র- ভারত খ্যাত পদার্থবিজ্ঞানী তথা ভারতীয় উপমহাদেশের বেতার বিজ্ঞানের মহান পুরুষ। কৃষ্ণধন ঘোষ- প্রথিতযশা চিকিৎসক এবং ঋষি অরবিন্দের পিতা  ঋষি অরবিন্দ ঘোষ কোন্নগরের গর্বিত সন্তান। ইনি স্বাধীনতা সংগ্রামের এবং ভারতীয় ধর্ম তথা দর্শন জগতের এক দিকপাল ব্যক্তিত্ব।  সমাজ সংস্কারক শিশির কুমার ঘোষ  বিশিষ্ট সাহিত্যিক প্রেমেন্দ্র মিত্র পারিবারিক সূত্রে কোন্নগরের সাথে সম্পর্কিত। গৌতম চট্টোপাধ্যায়- কোন্নগর নবগ্রাম অঞ্চলের সফল সন্তান যিনি বর্তমানে আমেরিকার NASA র জেট প্রপালশান বৈজ্ঞানিক।  সঞ্জীব বন্দ্যোপাধ্যায়- ভারতীয় আবহাওয়া দফতরের পূর্বাঞ্চলীয় প্রধান।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের শহর বিষয়শ্রেণী:হুগলি জেলার শহর ও নগর বিষয়শ্রেণী:কলকাতার শহরতলি বিষয়শ্রেণী:কলকাতা মহানগর অঞ্চলের শহর ও নগর
এশিয়া শক্তি সূচক () সম্পদ ও প্রভাব পরিমাপের মাধ্যমে ভারতীয়-প্রশান্ত মহাসাগরীয় অঞ্চলে অবস্থিত রাষ্ট্রসমূহের আপেক্ষিক শক্তির মর্যাদাক্রম নির্দেশকারী একটি সূচক, যা অস্ট্রেলিয়াভিত্তিক লোউই ইনস্টিটিউট ২০১৮ সাল থেকে প্রকাশ করে আসছে। এই সূচকে ২৬টি দেশ ও অঞ্চলকে গণনায় ধরা হয়েছে। অর্থনৈতিক সম্পদ, ভবিষ্যৎ সম্পদ, অর্থনৈতিক সম্পর্ক ও কূটনৈতিক প্রভাব --- এই চারটি মানদণ্ডে চীন প্রথম স্থান অধিকার করেছে, অন্যদিকে মার্কিন যুক্তরাষ্ট্র সামরিক ক্ষমতা, সাংস্কৃতিক প্রভাব, ঘাতসহিষ্ণুতা ও প্রতিরক্ষা জালব্যবস্থা --- এই চারটি মানদণ্ডে প্রথম স্থানে রয়েছে।   পরিমাপের পদ্ধতি  সূচকটি মূলত ভারতীয়-প্রশান্ত মহাসাগরীয় অঞ্চলে আটটি বৃহত্তর মানদণ্ডের নিরিখে এশিয়া মহাদেশের কতগুলি দেশের (এবং এশিয়া-বহির্ভূত দুইটি শক্তি অস্ট্রেলিয়া ও মার্কিন যুক্তরাষ্ট্রসহ) আপেক্ষিক আন্তর্জাতিক শক্তি পরিমাপ করেছে।  আটটি বৃহত্তর বিষয়ভিত্তিক মানদণ্ড নিম্নরূপ (প্রতিটি মানদণ্ডের আপেক্ষিক ওজন শতকার হারে বন্ধনীতে দেওয়া হয়েছে):  সম্পদ  অর্থনৈতিক সামর্থ্য (১৭.৫%)  সামরিক সামর্থ্য (১৭.৫%)  ঘাতসহিষ্ণুতা (১০%)  ভবিষ্যৎ সম্পদ (১০%)  প্রভাব  অর্থনৈতিক সম্পর্ক (১৫%)  প্রতিরক্ষা জালব্যবস্থা (১০%)  কূটনৈতিক প্রভাব (১০%)  সাংস্কৃতিক প্রভাব (১০%)   বছরমাফিক মর্যাদাক্রম  +২০২২ সালের মর্যাদাক্রমক্রম দেশ / অঞ্চল  অর্জিত পয়েন্টমর্যাদা১    ৮০.৭পরাশক্তি ≥ ৭০ পয়েন্ট২    ৭২.৫৩    ৩৭.২মধ্যম শক্তি ≥ ১০ পয়েন্ট৪    ৩৬.৩৫    ৩১.৬৬    ৩০.৯৭    ২৯.৫৮    ২৫.১৯    ১৯.৪১০    ১৮.৭১১    ১৮.০১২    ১৭.৫১৩    ১৬.৮১৪    ১৫.২১৫    ১৩.৯১৬    ১২.৮১৭    ১০.৬১৮    ১০.০ক্ষুদ্র শক্তি < ১০ পয়েন্ট১৯    ৯.১২০    ৭.৮২১    ৭.৫২২    ৭.৫২৩    ৬.৪২৪    ৫.০২৫    ৪.২২৬    ৩.৩+২০২১ সালের মর্যাদাক্রমক্রম দেশ / অঞ্চল  অর্জিত পয়েন্টমর্যাদা১    ৮২.২পরাশক্তি ≥ ৭০ পয়েন্ট২    ৭৪.৬৩    ৩৮.৭মধ্যম শক্তি ≥ ১০ পয়েন্ট৪    ৩৭.৭৫    ৩৩.০৬    ৩০.৮৭    ৩০.০৮    ২৬.২৯    ১৯.৪১০    ১৯.২১১    ১৮.৩১২    ১৮.৩১৩    ১৭.৮১৪    ১৬.২১৫    ১৪.৭১৬    ১৩.১১৭    ১১.৫১৮    ৯.৬ক্ষুদ্র শক্তি < ১০ পয়েন্ট১৯    ৯.৪২০    ৮.৬২১    ৭.৪২২    ৭.১২৩    ৬.০২৪    ৫.৭২৫    ৪.৫২৬    ৩.৭+ক্রম দেশ / অঞ্চল  অর্জিত পয়েন্টমর্যাদা১    ৮১.৬পরাশক্তি ≥ ৭০ পয়েন্ট২    ৭৬.১৩    ৪১.০বৃহৎ শক্তি ≥ ৪০ পয়েন্ট৪    ৩৯.৭মধ্যম শক্তি ≥ ১০ পয়েন্ট৫    ৩৩.৫৬    ৩২.৪৭    ৩১.৬৮    ২৭.৪৯    ২০.৮১০    ২০.৭১১    ১৯.৯১২    ১৯.২১৩    ১৯.০১৪    ১৬.৭১৫    ১৫.২১৬    ১৩.৩১৭    ১২.৩১৮    ৯.২ক্ষুদ্র শক্তি < ১০ পয়েন্ট১৯    ৯.১২০    ৮.৭২১    ৮.৩২২    ৭.৩২৩    ৬.০২৪    ৫.৬২৫    ৪.৪২৬    ৩.৮   তথ্যসূত্র   বিষয়শ্রেণী:সূচক সংখ্যা বিষয়শ্রেণী:এশিয়া বিষয়শ্রেণী:অর্থনীতি বিষয়শ্রেণী:কূটনীতি বিষয়শ্রেণী:এশিয়ার অর্থনীতি বিষয়শ্রেণী:অর্থনৈতিক সূচক
২০০২ আইসিসি চ্যাম্পিয়ন্স ট্রফি একদিনের আন্তর্জাতিক ক্রিকেট প্রতিযোগিতা হিসেবে ২০০২ সালে শ্রীলঙ্কায় অনুষ্ঠিত হয়েছিল। আইসিসি চ্যাম্পিয়ন্স ট্রফির এটি তৃতীয় আসর ছিল। প্রথম দুই আসর আইসিসি নক আউট প্রতিযোগিতা নামে পরিচিত ছিল। ভারতে এ প্রতিযোগিতাটি আয়োজনের কথা ছিল। কিন্তু কর সংক্রান্ত বিষয়ে মতানৈক্য ঘটায় তা শ্রীলঙ্কায় স্থানান্তর করা হয়। দুইটি সেমি-ফাইনাল ও চূড়ান্ত খেলাসহ সর্বমোট পনের খেলা অনুষ্ঠিত হয়। সকল খেলাই কলম্বোর দুই মাঠ - আর. প্রেমাদাসা স্টেডিয়াম ও সিংহলীজ স্পোর্টস ক্লাব গ্রাউন্ডে সম্পন্ন হয়। আন্তর্জাতিক ক্রিকেট কাউন্সিলের (আইসিসি) সকল দেশ প্রথমবারের মতো শ্রীলঙ্কায় ক্রিকেট প্রতিযোগিতায় অংশগ্রহণের লক্ষ্যে আগমন করে।  সর্বমোট বারোটি দেশ অংশ নেয়। ১০টি টেস্টভূক্ত দেশ, পূর্ণাঙ্গভাবে ওডিআই মর্যাদাভূক্ত কেনিয়া এবং ২০০১ সালের আইসিসি ট্রফি বিজয়ী নেদারল্যান্ডস এতে অংশগ্রহণ করে। দলগুলোকে চারটি ভাগে বিভক্ত করে প্রতি গ্রুপে তিন দল একে-অপরের বিপক্ষে একবার করে মোকাবেলা করে। প্রত্যেক গ্রুপের শীর্ষস্থানীয় দল সেমি-ফাইনালে অগ্রসর হয়। অস্ট্রেলিয়া স্বাগতিক শ্রীলঙ্কার কাছে প্রথম সেমি-ফাইনালে এবং ভারত দক্ষিণ আফ্রিকাকে দ্বিতীয় সেমি-ফাইনালে পরাজিত করে চূড়ান্ত খেলায় নামে। তবে, ভারত-শ্রীলঙ্কার মধ্যকার খেলাটি দুইবার বৃষ্টিতে বাঁধাপ্রাপ্ত হলে খেলায় কোন ফলাফল হয়নি। বীরেন্দ্র শেওয়াগ প্রতিযোগিতার সর্বোচ্চ রান সংগ্রাহক এবং মুত্তিয়া মুরালিধরন সর্বোচ্চ উইকেট সংগ্রাহক হন।   অংশগ্রহণকারী দল    গ্রুপ ১ গ্রুপ ২ গ্রুপ ৩ গ্রুপ ৪             সূত্র   পযেন্ট তালিকা  অস্ট্রেলিয়া, ভারত, দক্ষিণ আফ্রিকা ও শ্রীলঙ্কা তাদের গ্রুপের খেলায় জয় পেয়ে সেমি-ফাইনালে উন্নীত হয়। প্রথম সেমি-ফাইনালে অস্ট্রেলিয়া শ্রীলঙ্কার এবং দ্বিতীয় সেমি-ফাইনালে ভারত দক্ষিণ আফ্রিকার বিপক্ষে খেলে।  প্রতিটি জয়ে পয়েন্ট সংখ্যা: ৪   গ্রুপ ১ খেলা জয় পরাজয় এনআর টাই পয়েন্ট এনআরআর পক্ষে বিপক্ষে  ২ ২  ০ ০ ০ ৮ +৩.৪৬১  ৪২৯/৭০.৪ ২৬১/১০০   ২ ১ ১ ০ ০ ৪ +০.০৩০ ৩৭৬/১০০ ৩৭৩/১০০   ২ ০ ২ ০ ০ ০ −৩.২৭৫ ২০৬/১০০  ৩৭৭/৭০.৪   গ্রুপ ২ খেলা জয় পরাজয় এনআর টাই পয়েন্ট এনআরআর পক্ষে বিপক্ষে   ২ ২  ০ ০ ০ ৮ +০.৮১৬ ৫৫৯/৮৯.৩ ৫৪৩/১০০   ২ ১ ১ ০ ০ ৪ +০.৪০১  ২ ০ ২ ০ ০ ০ −১.১২৫ ৪৬৪/৯৮ ৫৮৬/১০০  গ্রুপ ৩ খেলা জয় পরাজয় এনআর টাই পয়েন্ট এনআরআর পক্ষে বিপক্ষে  ২ ২  ০ ০ ০ ৮ +১.৮৫৬ ৫৫৮/৯৯ ৩৭৮/১০০  ২ ১ ১ ০ ০ ৪ +০.২০২ ৪৯৯/১০০ ৪৭৪/৯৯  ২ ০ ২ ০ ০ ০ −২.০৫০ ৩৭২/১০০ ৫৭৭/১০০  গ্রুপ ৪ খেলা জয় পরাজয় এনআর টাই পয়েন্ট এনআরআর পক্ষে বিপক্ষে  ২ ২  ০ ০ ০ ৮ +২.৮৬১ ৪৯৩/৮৬.১ ২৮৬/১০০   ২ ১ ১ ০ ০ ৪ +১.২৪৫ ৩৪২/৬৬.২ ৩৩৭/৮৬.১  ২ ০ ২ ০ ০ ০ −৪.৩২৩ ২২২/১০০ ৪৩৪/৬৬.২   গ্রুপ পর্ব                                               নক-আউট পর্ব    সেমিফাইনাল       ফাইনাল    তথ্যসূত্র    বহিঃসংযোগ      বিষয়শ্রেণী:২০০২ আইসিসি চ্যাম্পিয়ন্স ট্রফি বিষয়শ্রেণী:২০০২-এ শ্রীলঙ্কান ক্রিকেট বিষয়শ্রেণী:২০০২-এ আন্তর্জাতিক ক্রিকেট প্রতিযোগিতা বিষয়শ্রেণী:আইসিসি চ্যাম্পিয়ন্স ট্রফি বিষয়শ্রেণী:স্বাগতিক শ্রীলঙ্কায় আন্তর্জাতিক ক্রীড়া প্রতিযোগিতা বিষয়শ্রেণী:আইসিসি চ্যাম্পিয়ন্স ট্রফি প্রতিযোগিতা